Source: https://www.lojack.sk/clanky/74-kniha-jazd-novela
Timestamp: 2019-04-20 07:19:28+00:00

Document:
Kniha jázd-novela
Kniha jázd očami právnikov
Novelou zákona o dani z príjmov (ďalej ZDP), ktorá platí od 1. marca 2009 je možné si uplatniť do nákladov spotrebované PHL citujem §19 odst. 2 písm. l): ".... 3. vo forme paušálnych výdavkov do výšky 80 % z celkového preukázateľného nákupu pohonných látok za príslušné zdaňovacie obdobie primeraného počtu najazdených kilometrov podľa stavu tachometra na začiatku a na konci príslušného zdaňovacieho obdobia pre každé motorové vozidlo samostatne." V dôvodovej správe predloženého návrhu sa priamo uvádza: " Pri tomto spôsobe preukazovania spotreby PHL nie je potrebné viesť knihu jázd."
Na tomto mieste je však potrebné upozorniť, že táto novela sa týka výhradne dani z príjmu, nie DPH. A tu začali vznikať aplikačné problémy s DPH: V akej výške si môžeme uplatniť DPH z nakúpených PHL? V celej výške (100%) alebo iba 80%?. Výklady na túto otázku sa rôznia a aj podľa názoru z Daňového riaditeľstva SR, je potrebné problém DPH brať striktne podľa ZDPH (Zákon o dani z pridanej hodnoty), ktorý v § 49 hovorí, že platiteľ si môže odpočítať daň z prijatých plnení v prípade, ak tieto plnenia použije na svoje podnikateľské aktivity, t.j. dodanie tovaru alebo služby, ku ktorým uplatňuje daň. Z toho vyplýva, že táto podmienka platí aj pri nákupe pohonných hmôt - musia byť použité na podnikanie platiteľa. A platiteľ si túto povinnosť: "preukázanie", že nákup PHL použil iba na podnikanie, splní iba evidenciou ciest v knihe jázd.
Zákon o DP ponechal možnosť uplatniť si iba 80% z nákupu PHL a pritom nie je nutné viesť knihu jázd. Zároveň zákon o DPH sa novelizoval a povolil si uplatniť si aj DPH na vstupe z tých 80% výdavkov na PHL. (viac)
Je potrebné si však niektoré ďalšie skutočnosti uvedomiť, najmä:
táto možnosť je viazaná vždy na konkrétne vozidlo
táto možnosť je vždy od začiatku roka do konca roka, lebo je potrebné uvádzať stav tachometra na začiatku i na konci roka; zákon dokonca uvádza, že je možné uplatniť si tie paušálne výdaje k "primeranému počtu najazdených kilometrov". Z tohto mi vyplýva, že pri kontrolách sa budú kontrolóri zameriavať aj na množstvo spotrebovaných litrov PHL a k nim primeranému počtu najazdených kilometrov.
nie možné tento spôsob meniť počas roka; iba ak u nového vozidla, ktoré sa obstará počas roka
pri tomto spôsobe účtovania nákladov PHL sa síce ušetrí na čase a prípadne na nákladoch, ktoré podnikateľ venoval evidencii knihe jázd, avšak pri tomto spôsobe účtovania musí účtovník každý doklad o PHL "ručne" prepočítavať, čo je zvýšený čas práce pri účtovaní. Väčšina softvérov vie vypočítať so zadanej sumy DPH, ale nevie nerozdeliť základ i DPH na 80% a 20%. Tieto sumy sa totiž musia účtovať na iné účty.
Pi, 12/02/2010 - 19:19 poslal V. Tichý
Informácia z portálu Daňového riaditeľstva týkajúca sa paušálnej spotreby PHL (1. časť)
na základe dokladov o nákupe PHL najviac do výšky vykázanej z údajov o satelitnom sledovaní pohybu vozidla a
V prvom bode sa ponecháva právny stav uplatňovania PHL platný do konca februára 2009, t.j. výdavky na spotrebované PHL sa zahrnú do daňových výdavkov podľa cien platných v čase ich nákupu, prepočítané podľa spotreby uvedenej v osvedčení o evidencii alebo v technickom preukaze. Ak sa spotreba PHL uvedená v osvedčení o evidencii alebo v technickom preukaze nezhoduje so skutočnou spotrebou alebo sa tam neuvádza, vychádza sa zo spotreby preukázanej dokladom (certifikátom) vydaným osobou, ktorej bolo udelené oprávnenie autorizácie podľa § 23 zákona č. 142/2000 Z. z. o metrológii a o zmene a doplnení niektorých zákonov v znení zákona č. 431/2004 Z. z., alebo doplňujúcimi údajmi výrobcu alebo predajcu preukazujúcimi inú spotrebu PHL.
Pri nákladných automobiloch a pracovných mechanizmoch, pri ktorých sa spotreba PHL uvedená v osvedčení o evidencii alebo v technickom preukaze nezhoduje so skutočnou spotrebou PHL alebo sa tam neuvádza, možno na prepočet použiť spotrebu preukázanú vlastným meraním na základe vlastnej internej smernice, ktorá preukázateľným spôsobom určuje a odôvodňuje spôsob výpočtu spotreby PHL. Pri vlastnom meraní spotreby PHL je možné primerane použiť aj postup stanovený v oznámení Ministerstva financií SR č. 8029/2000-72 o spôsobe stanovenia výšky daňového výdavku na spotrebu PHL motorového vozidla určeného na nákladnú dopravu a špeciálne použitie, ktoré bolo publikované vo Finančnom spravodajcovi č. 12/2000.
Podľa druhého bodu môže postupovať daňovník, ktorý používa vozidlo vybavené jednotkou satelitného sledovania pohybu vozidla. Výdavky na spotrebované PHL je možné uplatniť na základe dokladov o nákupe PHL najviac do výšky vykázanej z prístrojov satelitného systému sledovania prevádzky vozidla.
V treťom bode sa daňovníkom umožňuje uplatniť paušálne výdavky na spotrebu PHL do výšky 80% z celkového preukázateľného nákupu PHL za príslušné zdaňovacie obdobie primeraného počtu najazdených kilometrov podľa stavu tachometra na začiatku a na konci príslušného zdaňovacieho obdobia pre každé motorové vozidlo samostatne.
Upozorňujeme daňové subjekty, že pokiaľ ide o daňovníkov s príjmami podľa § 6 ods. 1 a 2 zákona o dani z príjmov, títo postupujú pri uplatňovaní výdavkov na spotrebované PHL podľa § 19 ods. 2 písm. l) zákona o dani z príjmov len v takom prípade, ak na podnikanie alebo inú samostatnú zárobkovú činnosť využívajú iné ako vlastné osobné motorové vozidlo nezahrnuté do obchodného majetku.
Všetky tri spôsoby [§ 19 ods. 2 písm. l) zákona o dani z príjmov] preukazovania spotreby PHL sú rovnocenné. Daňovník, fyzická osoba alebo právnická osoba sa môže rozhodnúť a vybrať ten spôsob preukazovania spotreby PHL, ktorý je pre neho najvhodnejší. Výdavky na spotrebované PHL sú výdavkami, ktoré možno uplatniť len v rozsahu a za podmienok ustanovených v zákone o dani z príjmov pri dodržaní definície daňového výdavku. Daňovým výdavkom je výdavok (náklad) na dosiahnutie, zabezpečenie a udržanie príjmov preukázateľne vynaložený daňovníkom, zaúčtovaný v účtovníctve daňovníka alebo zaevidovaný v evidencii daňovníka.
Spotreba pohonných látok na základe satelitného sledovania pohybu vozidla
Z novelizovaného ustanovenia § 19 ods. 2 písm. l), a to druhého bodu zákona o dani z príjmov vyplýva, že ak sa daňovník rozhodne uplatňovať výdavky na spotrebované PHL na základe satelitného sledovania pohybu vozidla, potom ako daňové výdavky, ktoré možno uplatniť len v rozsahu a za podmienok ustanovených v zákone o dani z príjmov, sú výdavky (náklady) na spotrebované PHL na základe dokladov o nákupe PHL najviac do výšky vykázanej z prístrojov satelitného systému sledovania prevádzky vozidiel. Otázky a odpovede k problematike uplatnenia výdavkov na spotrebované PHL na základe satelitného sledovania pohybu vozidla:
Otázka: Ako má postupovať daňovník pri stanovení daňového výdavku na spotrebu PHL u motorových vozidiel, ktoré sú vybavené satelitným systémom sledovania spotreby PHL ?
Odpoveď: Daňovník, ktorý využíva motorové vozidlá (osobné alebo nákladné) vybavené satelitným systémom sledovania spotreby PHL, sa môže rozhodnúť, že pri uplatňovaní výdavkov (nákladov) na spotrebované PHL bude postupovať podľa § 19 ods. 2 písm. l) druhého bodu zákona o dani z príjmov. V súlade s citovaným ustanovením sa výdavky na spotrebované PHL zahrnujú do daňových výdavkov na základe dokladov o nákupe PHL najviac do výšky spotreby PHL vykázanej z prístrojov satelitného systému sledovania prevádzky vozidiel.
Otázka: Daňovník inštaloval GPS systém do nákladných a osobných motorových vozidiel. Je daňovým výdavkom spotreba PHL na základe satelitného sledovania pohybu vozidla a spotreby vykázanej GPS aj pre nákladné aj pre osobné motorové vozidlá ?
Odpoveď: Podľa § 19 ods. 2 písm. l) druhého bodu zákona o dani z príjmov daňovými výdavkami sú výdavky (náklady) na spotrebované PHL na základe dokladov o nákupe PHL najviac do výšky vykázanej z prístrojov satelitného systému sledovania prevádzky vozidiel. Výdavky podľa tohto ustanovenia je možné uplatniť ako pri osobných motorových vozidlách, tak aj pri nákladných motorových vozidlách.
Otázka: Daňovník má vozidlo vybavené zariadením satelitného systému sledovania prevádzky vozidla. Môže zahrnúť do daňových výdavkov spotrebu PHL preukázanú na služobné účely v plnej výške ?
Odpoveď: Daňovník, ktorý používa vozidlá vybavené jednotkami satelitného sledovania pohybu vozidla, môže zahrnúť do daňových výdavkov výdavky na spotrebované PHL. Z ustanovenia § 19 ods. 2 písm. l) druhého bodu zákona o dani z príjmov vyplýva, že daňovník neprepočítava spotrebu PHL podľa osvedčenia o evidencii alebo podľa technického preukazu a uplatňuje preukázané výdavky na spotrebované PHL podľa spotreby vykázanej z prístrojov satelitného systému sledovania prevádzky vozidiel, tzn., že do daňových výdavkov sa uzná aj prípadná zdokumentovaná nadspotreba vozidla.
Otázka: Daňovník má vozidlo vybavené zariadením satelitného systému sledovania prevádzky vozidla. Aké doklady preukazuje pri uplatňovaní spotreby PHL týmto spôsobom ?
Odpoveď: Daňovník, ktorý používa vozidlá vybavené jednotkami satelitného sledovania pohybu vozidla a ktorý sa rozhodne uplatniť výdavky na spotrebované PHL spôsobom podľa § 19 ods. 2 písm. l) druhého bodu zákona o dani z príjmov, preukazuje výdavky na spotrebované PHL dokladmi, ktorými sú doklady o nákupe PHL, evidencia jázd a spotreba PHL z prístrojov satelitného systému sledovania prevádzky vozidiel.
Otázka: Daňovník má vozidlá vybavené satelitným systémom, ktorý však neposkytuje údaje o spotrebe PHL. Môže daňovník pri uplatňovaní výdavkov na spotrebované PHL uplatniť ako daňový výdavok spotrebované PHL, ktoré si sám vypočíta z údajov uvedených v osvedčení o evidencii motorového vozidla a z údajov zo satelitného systému ?
Odpoveď: Podľa § 19 ods. 2 písm. l) druhého bodu zákona o dani z príjmov daňovými výdavkami sú výdavky (náklady) na spotrebované PHL na základe dokladov o nákupe PHL najviac do výšky vykázanej z prístrojov satelitného systému sledovania prevádzky vozidiel. Daňovník, ktorý používa vozidlo vybavené jednotkou satelitného sledovania pohybu vozidla si môže uplatniť ako daňové výdavky spotrebované PHL vykázané z prístrojov satelitného systému sledovania prevádzky vozidiel. Pokiaľ satelitný systém neobsahuje údaje o spotrebe PHL, nie je možné tento spôsob uplatňovania výdavkov na spotrebované PHL použiť.
Problematika Paušálnych výdavkov
Zdroj: Daňové riaditeľstvo SR Banská Bystrica, odbor služieb pre verejnosť, október 2009
Podľa týchto zistených informácií, si osobne myslím, že je najvýhodnejšie viesť knihu jázd, vykázanej z údajov o satelitnom sledovaní pohybu vozidla.

References: §19
 § 49
 § 23
 § 6
 § 19
 § 19
 § 19
 § 19
 § 19
 § 19
 § 19